
Da li se djeci koja imaju manje od petnaest godina naređuje ***[post](https://pitajucene.com/search/post/questions/ "Pretraži pitanja o postu")*** kao što je slučaj sa namazom?


* 
* 
* 
* 
* 
* 
* 

 
Da li se djeci koja imaju manje od petnaest godina naređuje post?

Da, svakako bi trebalo naređivati ***[post](https://pitajucene.com/search/post/questions/ "Pretraži pitanja o postu")*** djeci koja još nisu dostigla punoljetnost, ako su u stanju da poste, kao što su i ***[ashabi](https://pitajucene.com/search/ashab/questions/ "Pretraži pitanja o ashabima")***, radijallahu anhum, činili sa svojom djecom. Učenjaci islama jasno su spomenuli da je obaveza staratelja (velija) da naređuje djeci post, kako bi se izvježbali i na post navikli, te da bi se temelji islama urezali u njihova srca i postali njihova priroda. Međutim, ako post predstavlja veliku poteškoću djeci ili im šteti, onda ih ne treba prisiljavati da poste. Ja ovdje želim upozoriti na jednu pogrešku koju čine pojedini očevi i majke, a to je zabranjivanje djeci da poste, što je suprotno onome što su činili ashabi, radijallahu anhum, sa svojom djecom. Oni se pravdaju kako svojoj djeci zabranjuj u post iz samilosti i sažaljenja prema nj ima, a ustvari istinska samilost prema djeci je u naređivanju islamskih propisa njima i privikavanje djece na njih i vezivanje za njih, i to je bez sumnje najljepše odgajanje i najpotpunija briga za njih. U vjerodostojnom hadisu preneseno je da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, kazao: “Doista je muškarac pastir među članovima svoje porodice i odgovoran je za ono što mu je povjereno.” Zato je obaveza roditeljima i starateljima da se boje Allaha Uzvišenog u pogledu malodobne djece, te da im naređuju ono što je njima Allah naredio od propisa islama.57 (Šejh Salih b. Usejmin)


57 Silsiletu kitabu-da’wa (1/145-146).


\_\_\_\_\_\_\_\_\_\_\_\_


Iz knjige “Fetve i propisi vezani za djecu”  

Naslov originala: “FETAVA VE AHKAM HASSA BI-T-TIFL”  

Autor: ***[Jusuf b.Muhammed b.Ibrahim el-Atik](https://pitajucene.com/search/Jusuf+b.Muhammed+b.Ibrahim+el-Atik/answers/ "Pretraži odgovore od šejh Jusuf b.Muhammed b.Ibrahim el-Atik")***


Preuzmite pdf knjigu na ovom linku:  

<https://pitajucene.com/wp-content/uploads/2019/11/Fetve-i-propisi-vezani-za-djecu.pdf>


